Diari Oficial de la Generalitat Valenciana


Sumari del DOGV 2710, del 15-03-1996 (1996/837684)

RESOLUCIÓ de 28 de febrer de 1996, de la Direcció General d'Indústria i Energia, per la qual s'autoritza l'Addenda al projecte de la xarxa de distribució de gas natural per a usos industrials en Alacant, eixides AS-2, AS-3, AS-4 y VS-4, en la província d'Alacant, promogudes per Enagas, SA.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2710

Data del DOGV
:   15-03-1996

Secció del DOGV
:   ALTRES DISPOSICIONS

Número del document
:   1996/837684


Data del document
:   28-02-1996

Organisme emissor
:   Conselleria d'Indústria i Comerç

Tipus de document
:   Resolució

RESOLUCIó de 28 de febrer de 1996, de la Direcció General d'Indústria i Energia, per la qual s'autoritza l'Addenda al projecte de la xarxa de distribució de gas natural per a usos industrials a Alacant, eixides AS-2, AS-3, AS-4 i VS-4, a la província d'Alacant, promogudes per Enagas, SA.   
Per Resolució del conseller d'Indústria, Comerç i Turisme d'1 de juny de 1993, s'atorgà a Enagas, SA la concessió administrativa per al servei públic de subministrament de gas per a usos industrials en diferents termes municipals de València i Alacant.  
Havent sol·licitat l'esmentada empresa l'autorització administrativa per a la modificació del traçat de la xarxa en punts concrets, per a adequar la ubicació a les noves dades de planejament urbanístic i obres viàries en projecte o construcció, a l'empara del que disposa l'article 20 del Reglament General del Servei Públic de Gasos Combustibles, aprovat pel Decret 2913/1973, de 26 d'octubre, i havent presentat el corresponent projecte en el qual s'inclou la relació concreta i individualitzada dels propietaris i titulars de béns i drets afectats, se sotmeté al tràmit d'informació pública en el qual comparegueren diversos propietaris de parcel·les i organismes i empreses, formulant-hi les següents al·legacions:  
- El Sr. Antonio Martínez Valero, en representació de Bonny SA, exposa que afecta la parcel·la 103 del polígon 51 del cadastre de rústica d'Agost, de manera que parteix la finca en dos trossos, i proposa la modificació per a evitar l'esmentada partició.  
- El Sr. José Guillén García, manifesta que la finca de l'anunci no és de la seua propietat, si bé no té inconvenient que les notificacions es facen en el seu nom, atés que les propietàries han comparegut en l'expedient a fi d'atorgar-li poder de representació, i al·lega que tot el solar no edificat es necessita com a moll, circulació i aparcament de camions per a ús de l'arrendatari de la nau, la mercantil Producció i Comerç Agrícola SA (Procosa), per la qual cosa les propietàries no tenen personalitat per a donar la conformitat o disconformitat a l'ocupació temporal.  
- L'Ajuntament d'Elx dóna la conformitat al preu just fixat per Enagas SA per a la constitució de la servitud de pas i ocupació temporal dels terrenys de propietat municipal.  
- El Sr. José Manuel Gómez Martínez, en nom i representació de la mercantil Hijos de Román Bono Guarner, SA, manifesta l'oposició pel que fa a l'afecció de la finca per la perillositat de l'activitat de distribució de productes petroliers per mitjà de vehicles propis.  
Havent traslladat les al·legacions a Enagas SA, va comparéixer per escrit en el qual respon les qüestions suscitades i posa de manifest:  
- Que en la finca de Bonny SA, la instal·lació de la canonada no comporta cap divisió de la finca ja que una vegada enterrada es procedirà a la restitució del terreny, no obstant això es modifica el traçat pel límit sud.  
- Es procedeix a rectificar la titularitat de la finca A-A-418V, procedint a entendre les diligències amb el Sr. José Guillen García, i en el moment de l'alçament de l'acta prèvia se citarà igualment l'arrendatari de la finca Producción y Comercio Agrícola SA.  
- Pel que fa a l'al·legació de Hijos de Román Bono Guarner, SA, aquesta empresa es dedica al parc de camions per a la distribució de productes petroliers, no tractant-se pròpiament d'un emmagatzematge, i que encara que fóra així no seria incompatible amb la instal·lació, si bé s'adoptaran les mesures reglamentàries de seguretat en l'autorització de les instal·lacions.  
Atés que la contestació d'Enagas, SA dóna resposta a les al·legacions dels interessats.  
Atés que s'han respectat en la mesura dels possibles els drets dels particulars, fent-los compatibles en els aspectes tècnics, econòmics i mediambientals amb un traçat racional de les conduccions, i sense perjudici de les corresponents indemnitzacions, determinades per acord mutu o en el corresponent expedient de preu just que es tramite per a la imposició de la servitud.  
Aquesta Direcció General d'Indústria i Energia, de conformitat amb el que disposa la Llei 10/1987, de 15 de juny, de disposicions bàsiques per a un desenvolupament coordinat d'actuacions en matèria de combustibles gasosos, en relació amb el Reglament de Servei Públic de Gasos Combustibles aprovat pel Decret 2913/1973, de 26 d'octubre, i pel Decret 1775/1967, de 22 de juliol, sobre instal·lació, ampliació i trasllat d'indústries, resol aprovar l'execució i autoritzar a Enagas, SA l'Addenda al projecte de la xarxa de distribució de gas natural per a usos industrials a Alacant, eixides AS-2, AS-3, AS-4 i VS-4, a la província d'Alacant.  
Primera  
En tot moment s'haurà de complir tot el que s'estableix en el Reglament General per al Servei Públic de Gasos Combustibles de 26 d'octubre de 1973, i en les normes o reglaments que el complementen, així com en el Reglament de Xarxes i Connexions de Combustibles Gasosos, aprovat per l'Ordre Ministerial de 18 de novembre de 1974, modificat per les ordres del Ministeri d'Indústria i Energia de 26 d'octubre de 1983 i de 6 de juliol de 1984, i en la Resolució del conseller d'Indústria, Comerç i Turisme d'1 de juny de 1993, per la qual s'atorga a Enagas, SA la concessió administrativa per al subministrament de gas natural per a usos industrials en diversos termes municipals de València i Alacant.  
Segona  
El termini per a l'execució de les obres i instal·lacions serà de dotze mesos a partir de la data de l'ocupació real de las finques afectades.  
Tercera  
Les instal·lacions que autoritza aquesta resolució hauran de realitzar-se d'acord amb el projecte i la resta de la documentació tècnica presentada, i queden especificades en les següents dades bàsiques:  
A) Descripció de les instal·lacions:  
- Addenda al projecte de la xarxa de distribució de gas natural per a usos Industrials a Alacant, eixides AS-2, AS-3, AS-4 i VS-4, a la província d'Alacant, que discorre pels següents termes municipals:  
Eixida VS-4: Muro de Alcoy, Cocentaina.  
Eixida AS-2: Sant Vicent del Raspeig, Alacant, Agost.  
Eixida AS-3: Elx.  
Eixida AS-4: Redován.  
B) Característiques de les instal·lacions:  
- Canonada d'acer al carboni tipus API5L Gr B, entre 2" i 12" de diàmetre, pressió de disseny: 16 bar relatius. Increment de longitud: 1.204,31 metres. Pressupost: 21.502.171 pessetes.  
Quarta  
Els encreuaments especials i d'altres afeccions de béns de domini públic es faran de conformitat amb els condicionats que hagen imposat els organismes competents afectats.  
Cinquena  
Per a introduir modificacions en les instal·lacions que afecten les dades bàsiques del projecte, caldrà obtenir l'autorització d'aquesta direcció general.  
Sisena  
Es faculta el Servei Territorial d'Indústria i Energia d'Alacant perquè aprove les condicions concretes d'aplicació del projecte i perquè introduïsca les modificacions de detall que resulten més convenients. Totes les resolucions que en aplicació d'aquesta condició dicte l'esmentat servei territorial s'hauran de comunicar a aquesta direcció general.  
Setena  
Per a la seguretat de les instal·lacions a què es refereix aquesta autorització s'estableixen les següents condicions, d'acord amb els elements que s'esmenten:  
I. Per a canalitzacions:  
a) Imposició de servitud permanent de pas en una franja de terreny de 2 metres d'amplària, al llarg del gasoducte, per on aniran enterrades les canonades necessàries per a la conducció del gas, i que estarà subjecta a les següents limitacions:  
- Prohibició d'efectuar treballs de llaurada o semblants a una profunditat superior a 50 centímetres, així com de plantar arbres o arbustos a una distància inferior a 2 metres a comptar des de l'eix de la canonada..  
- Prohibició de realitzar qualsevol tipus d'obra o d'efectuar qualsevol acte que poguera danyar o alterar el bon funcionament de les instal·lacions a una distància inferior a 5 metres de l'eix del traçat, a l'un i l'altre costat d'aquest. Aquesta distància podrà reduir-se sempre que se sol·licite expressament i es complisquen les condicions que en cada cas fixe el Servei Territorial d'Indústria i Energia d'Alacant, havent escoltat l'empresa Enagas, SA.  
- Lliure accés del personal i dels equips necessaris per a poder mantenir, reparar i renovar les instal·lacions, amb pagament, si s'escau, dels danys que s'ocasionen.  
- Possibilitat d'instal·lar els límits de senyalització o delimitació i els tubs de ventilació, així com de realitzar les obres superficials o subterrànies que calguen per a l'execució o funcionament de la instal·lació.  
b) Ocupació temporal dels terrenys que calga per a l'execució de les obres, de la zona que es reflecteix per a cada finca en els plànols parcel·laris d'expropiació i en la qual s'haurà de fer desaparéixer qualsevol obstacle, així com realitzar les obres necessàries per a la línia i instal·lació de la canalització i els elements annexos, executant les operacions necessàries per als esmentats fins.  
II. Per al pas dels cables de connexió i els elements dispersors de protecció catòdica:  
a) Imposició de servitud permanent de pas en una franja de terreny d'1 metre d'amplària, per on aniran enterrats els cables de connexió i els elements dispersors de protecció catòdica, que estarà subjecta a la prohibició d'efectuar treballs de llaurada o semblants a una profunditat superior a 50 centímetres, així com de plantar arbres o arbustos i realitzar qualsevol tipus d'obra, construcció o edificació en una franja de terreny de 3 metres d'amplària (1,5 m a cada costat de l'eix de les instal·lacions), així com el dret a tallar o arrancar els arbres o arbustos que hi haguera a distància inferior a la indicada.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plànols parcel·laris d'expropiació, i en la qual s'haurà de fer desaparéixer qualsevol obstacle, així com realitzar les obres necessàries per a la línia i muntatge de les instal·lacions i els elements annexos, i les operacions necessàries per a aquests fins.  
A l'efecte del compliment del que s'estableix en aquesta condició Enagas, SA, amb anterioritat a la línia de les instal·lacions, haurà de recollir els extrems indicats en els apartats I i II anteriors en els convenis o acords que s'establisquen amb els propietaris afectats, i quedarà obligada en tot moment a la vigilància del seu compliment i, si s'escau, a la notificació del presumpte incompliment al Servei Territorial d'Indústria i Energia d'Alacant.  
Vuitena  
L'indicat servei territorial podrà efectuar durant l'execució de les obres les inspecciones i comprovacions que considere oportunes pel que fa al compliment de les condicions establides en aquesta resolució i en les disposicions i la normativa vigent que hi siguen d'aplicació.  
A aquest efecte, Enagas, SA haurà de comunicar amb la deguda antelació a aquest servei territorial, les dates d'iniciació de les obres, així com les dates de realització dels assajos i proves a efectuar de conformitat amb les especificacions, normes i reglamentacions que s'hagen aplicat en el projecte de les instal·lacions.  
Novena  
Enagas, SA donarà compte de l'acabament de les instal·lacions al Servei Territorial d'Indústria i Energia d'Alacant per al reconeixement definitiu i l'alçament de l'acta de posada en servei de les instal·lacions, sense el requisit dels quals no podran entrar en funcionament.  
La posada en funcionament quedarà condicionada a l'entrada en servei del gasoducte principal.  
A la sol·licitud de l'acta de posada en servei de les instal·lacions, el peticionari haurà d'acompanyar per duplicat, la següent documentació:  
a) Certificat final d'obra, signat pel tècnic competent i visat pel col·legi oficial corresponent, en el qual conste que la construcció i muntatge de les instal·lacions s'ha efectuat d'acord amb el que es preveu en el projecte presentat per Enagas, SA i en les normes i especificacions que s'hi hagen aplicat, així com amb les variacions de detall que haja aprovat el Servei Territorial d'Indústria i Energia i amb la normativa tècnica i de seguretat vigent que hi siga d'aplicació.  
b) Certificat final de les entitats o empreses encarregades de la supervisió i control de la construcció de les instal·lacions, en què s'explicite el resultat satisfactori dels assajos i de les proves realitzades, d'acord amb el que es preveu en les normes i codis aplicats, i que acrediten la qualitat de les instal·lacions.  
c) Documentació i informació tècnica regularitzada sobre l'estat final de les instal·lacions a l'acabament de les obres.  
Deu  
El Servei Territorial d'Indústria i Energia d'Alacant haurà de trametre a aquesta Direcció General d'Indústria i Energia una còpia de les corresponents actes de posada en marxa, així com dels documents indicats en els punts a), b) i c) de la condició anterior.  
Onze  
L'administració es reserva el dret a deixar sense efecte aquesta autorització en el moment que es demostre l'incompliment de les condicions expressades, per la declaració inexacta de les dades subministrades o per una altra causa excepcional que ho justifique.  
De conformitat amb el que disposen els articles 10 i 13 de la Llei 10/1987, de 15 de juny, sobre disposicions bàsiques per a un desenvolupament coordinat d'actuacions en matèria de combustibles gasosos, aquesta autorització que porta implícita la declaració concreta d'utilitat pública de les instal·lacions i la necessitat d'ocupació dels béns i drets afectats, donarà lloc a la urgent ocupació d'aquests. Els esmentats béns i drets són els que s'inclouen en les que es publicaren en el Diari Oficial de la Generalitat Valenciana de 12 de setembre de 1995, amb les rectificacions que s'escaiga, d'acord amb el resultat de la informació pública.  
València, 28 de febrer de 1996.- El director general d'Indústria i Energia: José Luis Ramírez Sorribes.